title: Регламент за изпълнение (ЕС) 2016/703 на Комисията от 11 май 2016 година за налагане на окончателно антидъмпингово мито върху вноса на определени механизми за подвързване с халки с произход от Китайската народна република след провеждане на преразглеждане с оглед на изтичане на срока на действие на мерките в съответствие с член 11, параграф 2 от Регламент (ЕО) № 1225/2009

text:
               12.5.2016

               BG

               Официален вестник на Европейския съюз

               L 122/1

         РЕГЛАМЕНТ ЗА ИЗПЪЛНЕНИЕ (ЕС) 2016/703 НА КОМИСИЯТА
   от 11 май 2016 година
   за налагане на окончателно антидъмпингово мито върху вноса на определени механизми за подвързване с халки с произход от Китайската народна република след провеждане на преразглеждане с оглед на изтичане на срока на действие на мерките в съответствие с член 11, параграф 2 от Регламент (ЕО) № 1225/2009
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основния регламент“), и по-специално член 11, параграф 2 от него,
   след консултации с държавите членки,
   като има предвид, че:
   A.   ПРОЦЕДУРА

   1.   Действащи мерки

               (1)

               С Регламент (ЕО) № 119/97 (2) Съветът наложи окончателно антидъмпингово мито със ставки от 32,5 % до 39,4 % върху вноса на определени механизми за подвързване с халки (наричани по-нататък „МПХ“) с произход от Китайската народна република (наричана по-нататък „КНР“ или „засегнатата държава“) и Малайзия. Тези митнически ставки бяха приложими за МПХ, различни от тези със 17 или 23 халки, докато МХП със 17 и 23 халки бяха обложени с мито, равняващо се на разликата между минималната вносна цена (МВЦ в размер на 325 EUR за 1 000 бройки) и цената франко границата на Общността преди обмитяване в случаите, когато последната е по-ниска от МВЦ.

               (2)

               С Регламент (ЕО) № 2100/2000 (3) Съветът измени и увеличи горепосочените мита за МПХ, различни от тези със 17 или 23 халки, след разследване за неутрализиране на ефекта на митата в съответствие с член 12 от основния регламент. Изменените мита бяха със ставки от 51,2 до 78,8 %.

               (3)

               След провеждане на разследване за заобикаляне на мерките в съответствие с член 13 от основния регламент, с Регламент (ЕО) № 1208/2004 (4) Съветът разшири действието на окончателните антидъмпингови мерки и върху вноса на определени МПХ, изпратени от Виетнам, независимо дали са декларирани с произход от Виетнам.

               (4)

               След подаване на искане от двама производители на Съюза, през януари 2002 г. беше започнато преразглеждане с оглед на изтичане на срока на действие на мерките (5) в съответствие с член 11, параграф 2 от основния регламент, а с Регламент (ЕО) № 2074/2004 (6) Съветът удължи срока на действие на окончателните антидъмпингови мерки. Не постъпи нито едно заявление за преразглеждане на митата, приложими за Малайзия, които, междувременно, изтекоха през януари 2002 г.

               (5)

               След провеждане на разследване за заобикаляне на мерките в съответствие с член 13 от основния регламент, с Регламент (ЕО) № 33/2006 (7) Съветът разшири действието на окончателните антидъмпингови мерки така, че да обхващат и вноса на определени МПХ, изпратени от Лаоската народнодемократична република, независимо дали са декларирани с произход от Лаоската народнодемократична република.

               (6)

               С Регламент (ЕО) № 818/2008 (8) Съветът разшири обхвата на мерките, за да включват определени леко модифицирани МПХ, в резултат от разследването за заобикаляне на мерките.

               (7)

               След подаване на искане от един производител от Съюза, през септември 2008 г. беше започнато преразглеждане с оглед на изтичане на срока на действие на мерките в съответствие с член 11, параграф 2 от основния регламент, а с Регламент за изпълнение (ЕС) № 157/2010 (9) Съветът удължи срока на действие на окончателните антидъмпингови мерки с пет години („действащите мерки“).

               (8)

               Освен това след провеждане на антидъмпингово разследване съгласно член 5 от основния регламент, с Регламент за изпълнение (ЕС) № 792/2011 на Съвета (10) беше наложено окончателно антидъмпингово мито върху вноса на някои механизми за подвързване с халки с произход от Тайланд.

         2.   Искане за преразглеждане с оглед на изтичане на срока на действие на мерките

               (9)

               След публикуването на известие за предстоящо изтичане на срока (11) на действащите антидъмпингови мерки по отношение на вноса на МПХ с произход от КНР и изпращаните от Виетнам и Лаоската народнодемократична република МПХ, независимо дали са декларирани с произход съответно от Виетнам и Лаоската народнодемократична република, на 26 ноември 2014 г. Комисията получи искане за започване на преразглеждане с оглед изтичане на срока на действие на посочените мерки в съответствие с член 11, параграф 2 от основния регламент.

               (10)

               Искането беше подадено от производителя от Съюза Ring Alliance Ringbuchtechnik GmbH (наричан по-нататък „заявителят“), представляващ повече от 25 % (12) от общото производство в Съюза на МПХ. Искането се основава на твърдението, че изтичането на срока на действие на мерките вероятно ще доведе до продължаване или до повторно възникване на дъмпинга и на причинената от него вреда на промишлеността на Съюза.

         3.   Започване на преразглеждане с оглед на изтичане на срока на действие на мерките

               (11)

               След като се консултира с Консултативния комитет и установи, че са налице достатъчно доказателства за започване на преразглеждане с оглед изтичане на срока на действие, Комисията обяви на 25 февруари 2015 г. с известие, публикувано в Официален вестник на Европейския съюз
                   (13) („известието за започване“), започването на преразглеждане с оглед изтичане на срока на действие съгласно член 11, параграф 2 от основния регламент.

         4.   Съответни периоди, обхванати от разследването в рамките на преразглеждането с оглед на изтичане на срока на действие на мерките

               (12)

               Разследването на вероятността за продължаване или повтаряне на дъмпинга и вредата обхвана периода от 1 януари 2014 г. до 31 декември 2014 г. („разследвания период в рамките на преразглеждането“ или „РПП“).

               (13)

               Проучването на тенденциите, които имат значение за оценката на вероятността от продължаване или повторно възникване на вредата, обхвана периода от 1 януари 2011 г. до края на разследвания период в рамките на преразглеждането („разглеждания период“).

         5.   Страни, засегнати от разследването

               (14)

               В известието за започване Комисията прикани заинтересованите страни да се свържат с нея, за да вземат участие в разследването. Освен това Комисията изрично информира заявителя, другите известни производители в Съюза, известните производители износители в КНР, компетентните органи на КНР, известните вносители, доставчиците и ползвателите, търговците, както и сдруженията, за които е известно, че са засегнати, за започването на разследването и ги прикани да вземат участие.

               (15)

               Заинтересованите страни имаха възможност да изразят становището си относно започването на разследването и да поискат да бъдат изслушани от Комисията и/или от служителя по изслушванията при търговските процедури.

               (16)

               В контекста на започването на преразглеждането с оглед на изтичане на срока на действие на мерките никоя от заинтересованите страни не поиска изслушване от службите на Комисията и/или от служителя по изслушванията при търговските процедури.

         6.   Производители от държавата аналог

               (17)

               В известието за започване Комисията уведоми заинтересованите страни, че възнамерява да използва Индия, Тайланд и Камбоджа като трети държави с пазарна икономика по смисъла на член 2, параграф 7, буква а) от основния регламент. Поради това Комисията информира производителите в Индия, Тайланд и Камбоджа за започването на преразглеждането и ги прикани да вземат участие.

         7.   Изготвяне на извадка

               (18)

               В известието за започване Комисията посочи, че може да изготви извадка от вносителите в Съюза и китайските производители износители в съответствие с член 17 от основния регламент.

         а)   Извадка за вносители от Съюза

               (19)

               За да прецени дали е необходимо изготвянето на извадка и ако случаят е такъв, да направи подбор на такава извадка, Комисията прикани несвързаните вносители да предоставят информацията, посочена в известието за започване.

               (20)

               Двама несвързани вносители предоставиха исканата информация и се съгласиха да бъдат включени в извадката. С оглед на малкия брой Комисията реши, че не е необходимо изготвяне на извадка. Впоследствие един от двамата вносители престана да оказва съдействие.

         б)   Изготвяне на извадка от производители износители в КНР

               (21)

               За да прецени дали е необходимо изготвянето на извадка и ако случаят е такъв, да направи подбор на такава извадка, Комисията прикани всички производители износители от КНР (т.е. 17 дружества) да предоставят информацията, посочена в известието за започване. Освен това Комисията се обърна към мисията на КНР към Европейския съюз с молба да посочи и/или да се свърже с други евентуални производители износители, които е възможно да проявят интерес към участие в разследването.

               (22)

               Само един китайски производител износител първоначално се отзова и предостави исканата във формуляра за извадката информация. Поради това изготвянето на извадка не бе необходимо. Впоследствие този производител износител престана да оказва съдействие.

         8.   Отговори на въпросника

               (23)

               Комисията изпрати въпросници на производителите от Съюза и на несвързаните вносители, търговци и ползватели, заявили интереса си в рамките на определения в известието за започване срок.

               (24)

               Един от несвързаните вносители от Съюза реши да оттегли своето съдействие след първоначалния отговор на въпросника.

               (25)

               Единственият китайски производител износител, който заяви своя интерес пред Комисията, отговори на изпратения въпросник. Китайският производител износител впоследствие уведоми Комисията за своето решение да прекрати съдействието си в разследването. Комисията уведоми китайския производител износител и китайските органи за своето намерение да приложи член 18 от основния регламент и да направи констатациите си по разследването въз основа на наличните факти.

         9.   Проверки на място

               (26)

               Комисията издири и провери цялата информация, която счете за необходима за определяне на вероятността от продължаване или повторно възникване на дъмпинга и вредата и за да направи оценка дали налагането на мерки би било в противоречие с интереса на Съюза. В съответствие с член 16 от основния регламент бяха извършени проверки на място в помещенията на следните дружества:

                           а)

                              производители от Съюза:

                                       —

                                       Ring Alliance Ringbuchtechnik GmbH, Виена, Австрия и Oroszlany, Унгария;

                                       —

                                       I.M.L. Industria Meccanica Lombarda S.r.l., Offanengo, Италия;

                           б)

                              свързан вносител:

                                       —

                                       Bensons International Systems B.V., Nijkerk, Нидерландия;

                           в)

                              производител от държава аналог:

                                       —

                                       Sure Success, Sihanoukville, Камбоджа.

         Б.   РАЗГЛЕЖДАН ПРОДУКТ И СХОДЕН ПРОДУКТ

   1.   Разглеждан продукт

               (27)

               Разглежданият продукт е определени механизми за подвързване с халки, които се състоят от два листа стоманена ламарина или тел с фиксирани за тях най-малко четири полухалки, изработени от стоманена тел, които са закрепени заедно с помощта на стоманен капак. Те могат да бъдат отворени или чрез разтваряне на полухалките, или посредством малък стоманен спусъков механизъм, закрепен за механизма за подвързване с халки. Халките могат да бъдат с различна форма, като най-разпространените са кръглите и с форма на буква „D“ (наричани по-нататък „разглежданият продукт“). Понастоящем МПХ са класирани в код по КН ex 8305 10 00. Лостово-дъговите механизми (ЛДМ), класирани в същия код по КН, не са включени в обхвата на разглеждания продукт.

               (28)

               МПХ се използват за изработването на папки от хартия, картон и с пластмасово покритие, презентации и други подвързии.

               (29)

               През РПП в Съюза са били продадени голям брой различни видове МПХ. Разликите между тези видове се определят от широчината на основата, вида механизъм, броя на халките, системата на отваряне, броя листове, които могат да бъдат захванати, диаметъра и формата на халките, дължината и разстоянието между халките. Предвид факта, че всички видове имат едни и същи основни физически и технически характеристики и в определен диапазон са взаимозаменяеми, беше определено, че всички МПХ представляват един и същ продукт за целите на настоящата процедура.

         2.   Сходен продукт

               (30)

               При разследването се установи, че следните продукти притежават едни и същи основни физически и химически характеристики, както и една и съща основна употреба:

                           —

                           разглежданият продукт;

                           —

                           продуктът, произвеждан и продаван на вътрешния пазар на засегнатата държава;

                           —

                           продуктът, произвеждан и продаван в Съюза от промишлеността на Съюза.

                     Поради това Комисията заключи, че тези продукти са сходни продукти по смисъла на член 1, параграф 4 от основния регламент.

         В.   ВЕРОЯТНОСТ ОТ ПРОДЪЛЖАВАНЕ ИЛИ ПОВТОРНО ВЪЗНИКВАНЕ НА ДЪМПИНГА

   1.   Предварителни бележки

               (31)

               В съответствие с член 11, параграф 2 от основния регламент Комисията проучи доколко е вероятно изтичането на срока на действие на съществуващите мерки да доведе до продължаване или повторно възникване на дъмпинга от засегнатата държава.

               (32)

               Както е посочено в съображение 25 по-горе, въпреки че на китайския производител износител, който заяви своя интерес по време на изготвянето на извадката, беше изпратен въпросник, впоследствие този производител износител оповести решението си да прекрати съдействието си в текущото разследване. Така че нито един от китайските производители износители не оказа съдействие при настоящото разследване и поради това в съответствие с член 18 от основния регламент се наложи да бъдат използвани наличните факти.

               (33)

               В това отношение китайските органи и посоченият по-горе китайски производител износител, който заяви своя интерес по време на изготвянето на извадката, бяха надлежно уведомени, че липсата на отговор на въпросника ще се счита от Комисията като неоказване на съдействие и че следователно Комисията би могла да приложи член 18 от основния регламент по отношение на констатациите, свързани с КНР.

               (34)

               На това основание и в съответствие с член 18, параграф 1 от основния регламент изложените по-долу констатации във връзка с вероятността от продължаване или повторно възникване на дъмпинга, се основават на наличните факти, и по-специално на информацията в искането за преразглеждане с оглед изтичане на срока на действие на мерките; информацията, събрана по време на разследването (като например формуляри за включване в извадката, подадени от основните китайски производители износители, които съдържат информация за китайските експортни пазари, информацията, получена по време на проверката на производителя в Камбоджа, базата данни за китайския износ) и базата данни Comext на Евростат на равнище ТАРИК (10 цифри), в която е посочен общият обем и общата CIF стойност на механизмите за подвързване с халки, предмет на мерките, внасяни по кодовете по ТАРИК. Въпреки това следва да се отбележи, че в базата данни Comext се разграничават само два вида механизми за подвързване с халки (със 17 или 23 халки, и други видове), въпреки че съществува обширна гама от различни видове на продукта, чиито цени могат да варират в зависимост от вида на продукта.

         2.   Дъмпинг по време на разследвания период в рамките на преразглеждането

   2.1.   Държава аналог

               (35)

               Съгласно член 2, параграф 7, буква а) от основния регламент нормалната стойност трябва да бъде определена въз основа на цената или на конструираната стойност в трета държава с пазарна икономика, или, когато това не е възможно, на всяка друга разумна основа, включително и цената, действително платената или платима в Съюза за сходния продукт, надлежно коригирана, ако е необходимо, за да включва разумен марж на печалба. За тази цел Комисията първо проучи въпроса дали може да бъде избрана подходяща трета държава с пазарна икономика („държава аналог“).

               (36)

               В последното преразглеждане с оглед изтичане срока на действие на мерките, което доведе до налагането на действащите мерки, Тайланд беше временно избрана за държава аналог, но данните от тайландския производител не можаха да бъдат взети предвид на окончателния етап, тъй като разследването показа, че отношенията между тайландския производител и един китайски производител на МПХ (14) вероятно ще изкривят констатациите относно нормалната стойност.

               (37)

               В настоящото преразглеждане като потенциални държави аналог в известието за започване бяха посочени три трети държави, а именно Тайланд, Индия и Камбоджа. Тези три държави, както и КНР, са представлявали около 99 % от общия обем на вноса на пазара на Съюза по време на РПП. Заинтересованите страни не предложиха други потенциални държави аналог. Един вносител потвърди списъка на предложените като потенциална държава аналог държави и предостави информация относно производители от Индия, Тайланд и Камбоджа.

               (38)

               Съответно с всички известни производители от Тайланд, Индия и Камбоджа бе установена връзка с цел осигуряване на съдействие. Тези производители обаче уведомиха Комисията за своя отказ да участват в разследването. От всички производители в потенциални държави аналог, с които беше установена връзка, само един камбоджански производител се съгласи да съдейства на разследването. Ето защо Комисията изпрати на този камбоджански износител въпросник с цел да събере съответната информация от държавата аналог.

               (39)

               Впоследствие Комисията проведе посещение за проверка в помещенията на единственото оказало съдействие дружество от Камбоджа, за да провери предоставената информация. Въпреки това, по време на посещението за проверка, представителят на предприятието е отказал да предостави съществена информация като одитираните отчети и извлеченията от счетоводната система. Следователно не беше възможно да се проверят разходите и продажните цени, нито да се направи кръстосана проверка на общия обем на продажбите, посочени от дружеството в отговорите му на въпросника. Поради това, при липса на надеждна информация не беше възможно по надежден начин да се определи нормалната стойност на разглеждания продукт въз основа на данните, предоставени от дружеството от Камбоджа. Дружеството беше съответно уведомено за решението на Комисията да не използва неговата информация. Не бяха получени коментари от дружеството.

               (40)

               В хода на разследването Комисията научи, че може да има производство в други трети държави, като Египет, Южна Корея, Тайван, Индонезия, Турция и Малайзия. С органите на тези държави бе установена връзка относно евентуалното наличие на производители на МПХ в тяхната държава, но в определения срок не беше получен положителен отговор.

               (41)

               Следователно за Комисията не беше възможно да избере подходяща държава аналог за целите на определянето на нормалната стойност за КНР в съответствие с член 2, параграф 7, буква а) от основния регламент.

         2.2.   Нормална стойност

               (42)

               С оглед на положението, описано в точка 2.1 по-горе, и в съответствие с член 2, параграф 7, буква а) от основния регламент, за целите на определянето на нормалната стойност по отношение на КНР Комисията се позова на всяка друга разумна основа, т.е. на платените или платими цени в Съюза за сходния продукт.

               (43)

               В съответствие с член 2, параграф 2 от основния регламент най-напред бе проучено дали по време на РПП общият обем на продажбите на вътрешния пазар на сходния продукт за независими клиенти от страна на съдействащите производители от промишлеността на Съюза е бил представителен в сравнение с общия обем на продажбите за износ за Съюза, т.е. дали общият обем на тези продажби на вътрешния пазар е представлявал поне 5 % от общия обем на експортните продажби, реализирани от китайски производители в Съюза.

               (44)

               Беше разгледано също така дали продажбите на вътрешния пазар на сходния продукт могат да се считат за извършени при обичайни търговски условия съгласно член 2, параграф 4 от основния регламент. Това беше направено, като бе определен делът на рентабилните продажби на вътрешния пазар на независими клиенти през РПП.

               (45)

               Тъй като беше установено, че всички продажби на вътрешния пазар са направени в достатъчно количество и при обичайни търговски условия, нормалната стойност беше изчислена въз основа на действителните цени на вътрешния пазар като среднопретеглена стойност от цените на всички продажби на вътрешния пазар през разследвания период в рамките на преразглеждането.

         2.3.   Експортна цена

               (46)

               При липсата на съдействие от страна на китайските производители износители, откъдето произтичаше и липсата на конкретна информация за китайските цени, експортната цена беше определена въз основа на наличните факти в съответствие с член 18 от основния регламент, т.е. информацията за включване в извадката, предоставена от известния китайски производител износител на етапа на започването на преразглеждането с оглед изтичане на срока на действие на мерките, както и базата данни Comext на Евростат и базата данни за китайския износ.

         2.4.   Сравнение и корекции

               (47)

               Сравнението между нормалната стойност и експортната цена беше направено на базата на цената франко завода. С цел да се гарантира обективно сравнение между нормалната стойност и експортната цена бяха направени съответните корекции за разликите, които влияят върху цените и тяхното сравнение, в съответствие с член 2, параграф 10 от основния регламент. Когато беше необходимо, бяха внесени корекции за разликите в транспортните разходи, застрахователните разходи и други свързани с транспорта разходи въз основа на информация от искането за преразглеждане с оглед на изтичане на срока на действие на мерките.

         2.5.   Дъмпингов марж

               (48)

               В съответствие с член 2, параграф 11 от основния регламент дъмпинговият марж беше установен въз основа на сравнение между среднопретеглената нормална стойност и среднопретеглената експортна цена. Средната цена, публикувана в базата данни Comext на Евростат, сверена с информацията, получена от наличния формуляр за включване в извадката, в сравнение с нормалната стойност показва наличие на дъмпинг.

               (49)

               Предвид горепосоченото и липсата на всякаква друга надеждна информация за КНР бяха направени изчисления въз основа на сравнение на среднопретеглени стойности и беше установено, че дъмпинговият марж за цялата държава, изразен в процент от цената CIF на границата на ЕС преди обмитяване, е 49 %.

         2.6.   Заключение по отношение на дъмпинга

               (50)

               При разследването беше установено, че през РПП е осъществяван дъмпинг. Това заключение беше основано: i) от една страна, на експортните цени, както са установени от базата данни Comext на Евростат, както и от информация, събрана чрез формуляра за включване в извадката, както е обяснено в съображение 46 по-горе; и ii) от друга страна, на нормалната стойност, определена въз основа на цените на промишлеността на Съюза в съответствие с разпоредбите в член 2, параграф 7, буква а) от основния регламент по причините, обяснени в съображения от 35 до 41 по-горе.

         3.   Доказателства за вероятност от продължаване на дъмпинга

               (51)

               След установяването на дъмпинг по време на РПП беше разгледана вероятността от продължаване на дъмпинга. При липсата на съдействие от страна на китайските производители износители разследването разчиташе на наличните факти в съответствие с член 18 от основния регламент. Като се има предвид липсата на публично достъпна информация, Комисията използва други източници на информация, като например базата данни Comext на Евростат и базите данни по член 14, параграф 6 от основния регламент, наличните формуляри за включване в извадката, подадени от главните китайски производители износители, които предоставят информация за китайските експортни продажби за всички държави, включително Съюза, искането за преразглеждане и базата данни за китайския износ.

               (52)

               С оглед на изложеното в съображения 48 и 49 по-горе Комисията продължи анализа, като разгледа дали съществува вероятност от продължаване на дъмпинга, ако срокът на действие на мерките изтече. При този анализ бяха взети предвид следните елементи: i) производственият капацитет и свободният капацитет в Китай; ii) поведението на китайските износители на други пазари; и iii) привлекателността на пазара на Съюза.

         3.1.   Производствен капацитет и свободен капацитет в КНР

               (53)

               Въз основа на информацията в искането за преразглеждане с оглед на изтичане на срока на действие на мерките, производственият капацитет в КНР е изчислен на около 970 милиона бройки, а текущото производство в КНР е около 50 % от този обем. Приблизителният неизползван производствен капацитет, наличен в КНР, надвишава повече от четири пъти потреблението в Съюза. Въпреки настоящия голям свръхкапацитет получената по време на разследването информация показва, че капацитетът в КНР продължава да расте, тъй като и в момента се основават нови производители. По този начин производството може лесно и бързо да нарасне, за да доставя големи количества МПХ с известни марки посредством съществуващите канали за разпространение на пазара на Съюза.

               (54)

               Заявителите считат, че основната предпоставка за нарастване на производството е достъпът до неквалифицирана работна ръка, тъй като инвестициите в този сектор са твърде ограничени (15), а достъпът до суровини в КНР е относително лесен. Констатациите от предишни разследвания във връзка с МПХ също така показаха, че работната сила и ръчният труд са основните елементи, които биха въздействали върху обема на производството в КНР. Ако даден производител има нужда да увеличи производството, той съответно би увеличил броя на работниците си.

               (55)

               Освен това няма доказателства, че в близко бъдеще ще има значително нарастване на нивото на потребление на китайския вътрешен пазар или на пазарите на трети държави, което е в състояние да усвои понастоящем свободния капацитет на китайските производители или значителна част от него.

               (56)

               Въз основа на гореизложеното разследването стигна до заключението, че китайските износители биха могли лесно да увеличат своята продукция да изнасят значителни количества за Съюза, ако се допусне срокът на мерките да изтече.

         3.2.   Китайски продажби за трети държави

               (57)

               Както е посочено в съображение 59 по-долу, пазарът на Съюза винаги е бил привлекателен за китайските износители, като те постоянно изнасят и за останалата част от света. Според статистическите данни за износа на КНР основните експортни пазари, на които са осъществявали дейност китайските износители, са САЩ, Мексико, Хонконг, Турция и Южна Африка. С изключение на САЩ (16) начисляваните от тях цени в тези държави са по-ниски от преобладаващите на пазара на Съюза за сходни видове на продукта.

               (58)

               При тези обстоятелства има основания да се смята, че ако бъде допуснато изтичането на срока на действие на антидъмпинговите мерки, китайските износители ще се пренасочат от определени трети държави към пазара на Съюза и ще се стремят да изнасят в значителни количества на този пазар.

         3.3.   Привлекателност на пазара на Съюза

               (59)

               Пазарът на Съюза винаги е бил много привлекателен по отношение на обемите и цените. Информацията, получена при започването на настоящото разследване, показва, че цените на промишлеността на Съюза са значително по-високи в сравнение с продажните цени за повечето други трети държави.

               (60)

               След налагането на мерките за първи път (т.е. 20 януари 1997 г.) китайските износители проявиха засилен интерес към навлизане на пазара на Съюза. Предишните разследвания показаха, че китайските производители се опитват да избегнат мерките посредством практики на заобикаляне (17), като например претоварване, леки изменения, както и с практики за неутрализиране на ефекта от мерките (18).

               (61)

               Размерът на пазара на Съюза може да бъде считан за ясно указание, че китайските производители биха се опитали в бъдеще да възвърнат пазарния си дял в Съюза.

               (62)

               Що се отнася до цените, според разследването средната експортна цена от Китай за пазари на трети държави е по-ниска от средната експортна цена от Китай за Съюза, както е посочено в съображение 57 по-горе. Така става ясно, че пазарът на Съюза би бил финансово привлекателен вариант за китайските износители, поради това че те биха могли да осъществяват продажби в Съюза на по-високи цени, без да поставят под заплаха продажбите си на другите световни пазари, продължавайки при все това да подбиват цените на основните си конкуренти в Съюза, като продават на дъмпингови цени. Поради тази причина може да се заключи, че пазарът на Съюза — един от най-големите в света, остава привлекателен за китайските производители.

         3.4.   Заключение относно вероятността от продължаване на дъмпинга

               (63)

               С оглед на прогнозирания значителен свободен капацитет в КНР и привлекателността на пазара на Съюза по отношение на размер и продажни цени, по-специално с оглед на ценовите равнища на износа на КНР за трети държави и данните за минали практики за заобикаляне на мерките и неутрализиране на ефекта от тях, Комисията стигна до заключението, че има голяма вероятност отмяната на антидъмпинговите мерки да доведе до значително увеличаване на дъмпинговия внос на МПХ от КНР за Съюза.

         Г.   ВЕРОЯТНОСТ ОТ ПРОДЪЛЖАВАНЕ ИЛИ ПОВТОРНО ВЪНИКВАНЕ НА ВРЕДАТА

   1.   Производство на Съюза и определение за промишленост на Съюза

               (64)

               През РПП МПХ са били произвеждани в Съюза от следните производители:

                           —

                           Ring Alliance Ringbuchtechnik GmbH, Виена, Австрия;

                           —

                           Industria Meccanica Lombarda srl, Offanengo, Италия.

               (65)

               И двамата производители (първият от тях е заявителят) оказаха съдействие при разследването. Вторият производител също подкрепя искането за удължаване на срока на действие на мерките. Тъй като двете дружества заедно представляват общото производство на МПХ в Съюза през РПП, се счита, че те представляват промишлеността на Съюза по смисъла на член 4, параграф 1 и член 5, параграф 4 от основния регламент. И двамата производители и техните дъщерни дружества не са свързани с китайските производители износители.

         2.   Потребление на Съюза

               (66)

               Потреблението на Съюза беше установено въз основа на:

                           —

                           обема на продажбите на сходния продукт от промишлеността на Съюза на пазара на Съюза, съобщен в съответните отговори на въпросника от производителите от Съюза;

                           —

                           обем на вноса на МПХ (ниво по ТАРИК) на пазара на Съюза, отчетен от Евростат.

                  Таблица 1

                  Потребление на пазара на Съюза

                           Обем

                           2011 г.

                           2012 г.

                           2013 г.

                           РПП

                              Потребление на Съюза, индекс (2011 г. = 100)

                              100

                              87

                              94

                              85

                           Потребление на Съюза (интервал в хил. бр.)

                           100 000  — 120 000

                           90 000  — 110 000

                           100 000  — 120 000

                           90 000  — 110 000

                              Източник: Евростат и отговори на въпросника.

               (67)

               Разследването показа, че пазарът за МПХ е отбелязал спад с 15 % през разглеждания период, а именно от около 100 — 120 млн. бройки през 2011 г. на 90 — 110 млн. бройки през РПП (19).

         3.   Внос от засегнатата държава

   а)   Обеми на вноса и пазарен дял

      Таблица 2

      Внос от засегнатата държава

               Обем на вноса

               2011 г.

               2012 г.

               2013 г.

               РПП

                  КНР (индекс 2011 г. = 100)

                  100

                  92

                  101

                  112

               КНР (интервал в хил. бр.)

               1 600  — 2 100

               1 500  — 2 000

               1 600  — 2 100

               1 900  — 2 400

               Пазарен дял

               1,8 %

               1,9 %

               1,9 %

               2,3 %

                  Източник: Евростат и искането за преразглеждане с оглед на изтичане на срока на действие на мерките.

               (68)

               Тъй като срокът на действие на настоящите антидъмпингови мерки срещу КНР е бил удължен в съответствие с член 13, параграф 3 от основния регламент по отношение на вноса на разглеждания продукт, изпращан от Лаос и Виетнам, с оглед установяването на общия обем на вноса на разглеждания продукт от КНР е трябвало да бъде включен и вносът от тези държави. При все това, през целия разглеждан период не е отчитан внос на разглеждания продукт от Лаос и/или Виетнам.

               (69)

               Обемът на вноса на МПХ с произход от КНР е останал на сравнително стабилно равнище през разглеждания период, макар и с леко нарастване през РПП. В резултат на това през разглеждания период пазарният дял на китайския внос е нараснал от 1,8 % на 2,3 %.

         б)   Вносни цени

      Таблица 3

      Средни вносни цени на МПХ от засегнатата държава

               2011 г.

               2012 г.

               2013 г.

               РПП

                  КНР (индекс 2011 г. = 100)

                  100

                  98

                  95

                  83

               КНР (интервал евро/хил. бр.)

               200 — 230

               190 — 220

               180 — 210

               160 — 190

                  Източник: Евростат и искането за преразглеждане с оглед на изтичане на срока на действие на мерките.

               (70)

               Средната вносна цена на разглеждания продукт от КНР непрекъснато е намалявала през разглеждания период с общ спад от 17 % между 2011 г. и РПП.

         в)   Ниво на подбиване и на занижаване на цените

               (71)

               По време на РПП не беше установено подбиване на цените от страна на китайските вносни цени. Следва да се подчертае обаче, че изчислението взема предвид корекциите на цената за редовното митническо вносно мито (2,7 %) и разходите след вноса (2 %). След тези корекции средните цени на китайския внос са почти на същото равнище като средната стойност на цените франко завода на промишлеността на Съюза за несвързани клиенти в Съюза — установеният отрицателен марж на подбиване на цените бе 0,1 %. Следва също да се отбележи, че продадените от китайските производители износители количества са ниски. Освен това заявителят представи доказателства, че някои видове продукти, които понастоящем са внасяни от КНР, са „специални“, например механизми с 23 пръстена или със спусък. Тези продукти са изработени от по-висок клас суровини и с по-високи разходи за труд и поради това са на по-висока цена от стандартните продукти на промишлеността на Съюза. Поради липсата на съдействие от страна на китайските износители това твърдение не можеше да бъде проверено от данните за износа им.

               (72)

               Въпреки липсата на подбиване на цени все пак беше установен марж на подбиване на цената в размер на 3,4 % през РПП. Това изчисление се основава на целевата печалба на промишлеността на Съюза в размер на 5 %, т.е. същата целева печалба като при предишното преразглеждане с оглед на изтичане на срока на действие на мерките.

         4.   Внос от други трети държави

               а)

                  Обеми на вноса и пазарен дял

                  Таблица 4

                  Внос от трети държави

                           Обем на вноса

                           2011 г.

                           2012 г.

                           2013 г.

                           РПП

                              Индия (индекс 2011 г. = 100)

                              100

                              74

                              86

                              95

                           Индия (интервал в хил. бр.)

                           40 000  — 45 000

                           30 000  — 35 000

                           32 000  — 38 000

                           39 000  — 44 000

                           Пазарен дял на Индия

                           37,4 %

                           32,1 %

                           34,5 %

                           41,8 %

                              Камбоджа (индекс 2013 г.
                               (20)
                              = 100)

                              0

                              0

                              100

                              222

                           Камбоджа (интервал в хил. бр.)

                           0

                           0

                           3 000  — 4 000

                           6 000  — 9 000

                           Пазарен дял на Камбоджа

                           0,0 %

                           0,0 %

                           3,2 %

                           7,8 %

                              Тайланд (индекс 2011 г. = 100)

                              100

                              57

                              62

                              6

                           Тайланд (интервал в хил. бр.)

                           12 000  — 16 000

                           6 000  — 9 000

                           7 000  — 10 000

                           500 — 1 000

                           Пазарен дял на Тайланд

                           11,1 %

                           7,3 %

                           7,3 %

                           0,8 %

                              Други трети държави (индекс 2011 г. = 100)

                              100

                              70

                              254

                              10

                           Други трети държави (интервал в хил. бр.)

                           500 — 1 000

                           300 — 600

                           1 000  — 2 000

                           50 — 100

                           Пазарен дял на други трети държави

                           0,6 %

                           0,5 %

                           1,5 %

                           0,1 %

                              Общо трети държави (индекс 2011 = 100)

                              100

                              71

                              89

                              87

                           Общо трети държави (интервал в хил. бр.)

                           52 500  — 62 000

                           36 300  — 44 600

                           43 000  — 54 000

                           45 550  — 54 100

                           Общо пазарен дял от трети държави

                           49,1 %

                           39,8 %

                           46,6 %

                           50,5 %

                              Източник: Евростат и искането за преразглеждане с оглед на изтичане на срока на действие на мерките.

               б)

                  Вносни цени

                  Таблица 5

                  Средни вносни цени на МПХ от трети държави

                           2011 г.

                           2012 г.

                           2013 г.

                           РПП

                              Индия (индекс 2011 г. = 100)

                              100

                              107

                              96

                              92

                           Индия (интервал евро/хил. бр.)

                           125 — 135

                           138 — 145

                           122 — 130

                           115 — 125

                              Камбоджа (индекс 2013 г.
                               (21)
                              = 100)

                              0

                              0

                              100

                              94

                           Камбоджа (интервал евро/хил. бр.)

                           0

                           0

                           135 — 145

                           130 — 140

                              Тайланд (индекс 2011 г. = 100)

                              100

                              101

                              100

                              81

                           Тайланд (интервал евро/хил. бр.)

                           120 — 130

                           125 — 135

                           120 — 130

                           100 — 110

                              Източник: Евростат и искането за преразглеждане с оглед на изтичане на срока на действие на мерките.

               (73)

               През целия разглеждан период основната държава износител на МПХ за Съюза е била Индия. Вносът от тази държава е заемал значителен пазарен дял на пазара на Съюза през целия разглеждан период, между 32 и 42 %, с най-висока стойност през РПП. Вторият най-голям износител за Съюза през РПП е Камбоджа и въпреки че е започнала да изнася за Съюза едва през 2013 г., тя агресивно е увеличавала своя дял на пазара, като през РПП е достигнала почти 8 %. И в двата случая производителите износители от тези държави са фабрики, основани от китайски производители на МПХ. Техните инвестиции в производството в тези държави са направени след налагането на мерките върху МПХ от Китай, впоследствие разширени така, че да обхванат и вноса от други държави след няколко разследвания във връзка със заобикаляне на мерките. В случая на Камбоджа делокализацията на производството от китайския собственик е извършена след налагане на мерките срещу Тайланд. В същото време в рамките на разглеждания период Тайланд, който преди е бил вторият най-голям износител за Съюза, почти изчезва от пазара.

               (74)

               Що се отнася до равнището на вносните цени от трети държави, трябва да се отбележи, че вносните цени от Индия и Камбоджа са по-ниски от вносните цени от КНР (съответно с 33 % и с 27 %).

         5.   Състояние на промишлеността на Съюза

               (75)

               В съответствие с член 3, параграф 5 от основния регламент при проверката на вероятността за продължаване или повторно възникване на вредата бе направена оценка на всички икономически фактори, имащи отражение върху състоянието на промишлеността на Съюза през разглеждания период.

               (76)

               За да се запази поверителността на търговските данни, бе необходимо информацията за двамата производители от Съюза да бъде представена под формата на индекси.

         5.1.   Производство, производствен капацитет и използване на капацитета

      Таблица 6

      Производство, капацитет, използване на капацитета

               2011 г.

               2012 г.

               2013 г.

               РПП

                  Производство в хил. бр. (индекс)

                  100

                  96

                  90

                  82

                  Капацитет в хил. бр. (индекс)

                  100

                  100

                  93

                  93

                  Степен на използване на капацитета (индекс)

                  100

                  96

                  96

                  87

                  Източник: отговори на въпросника.

               (77)

               Производството на промишлеността на Съюза е намаляло с 18 % през разглеждания период. Тази тенденция е следвала тенденцията на потреблението, макар че спадът в производствения обем на промишлеността на Съюза все още е бил леко по-голям от спада в потреблението. През разглеждания период промишлеността на Съюза е отбелязала спад в равнището на използване на капацитета с 13 % въпреки факта, че самият капацитет леко е намалял със 7 %. Използването на капацитета през РПП е достигнало най-ниското си равнище в размер между 55 и 65 % в абсолютно изражение.

         5.2.   Складови наличности в края на периода

      Таблица 7

      Складови наличности в края на периода

               2011 г.

               2012 г.

               2013 г.

               РПП

                  Складови наличности в края на периода в хил. бр. (индекс)

                  100

                  83

                  95

                  89

                  Източник: отговор на въпросника.

               (78)

               Складовите наличности в края на периода на промишлеността на Съюза са спаднали с 11 % през разглеждания период. При все това, като се вземат предвид едновременният спад на производството, равнищата на запасите са се запазили на сравнително стабилно равнище, което се приема за нормално от производителите от Съюза.

         5.3.   Обем на продажбите и пазарен дял

      Таблица 8

      Обем на продажбите и пазарен дял

               2011 г.

               2012 г.

               2013 г.

               РПП

                  Обем на продажбите (общо за ЕС) в хил. бр. (индекс)

                  100

                  103

                  98

                  82

                  Обем на продажбите (несвързани, за ЕС) в хил. бр. (индекс)

                  100

                  104

                  95

                  82

                  Пазарен дял (индекс)

                  100

                  119

                  105

                  96

                  Източник: отговори на въпросника.

               (79)

               Обемът на продажбите на промишлеността на Съюза е спаднал с 18 % през разглеждания период. Въпреки че основната причина за този спад е едновременното намаление на потреблението, следва да се подчертае, че спадът в обема на продажбите е бил по-голям от спада в потреблението. В резултат на това пазарният дял на промишлеността на Съюза е намалял с 4 %.

         5.4.   Цени и фактори, влияещи върху цените

      Таблица 9

      Продажни цени (несвързани)

               2011 г.

               2012 г.

               2013 г.

               РПП

                  Средни продажни цени, евро за хил. бр. (индекс)

                  100

                  96

                  94

                  99

                  Източник: отговори на въпросника.

               (80)

               Продажните цени на промишлеността на Съюза на пазара на Съюза за несвързани клиенти по време на РПП са били почти на същото равнище като в началото на разглеждания период.

         5.5.   Заетост и производителност

      Таблица 10

      Заетост и производителност

               2011 г.

               2012 г.

               2013 г.

               РПП

                  Заетост (индекс)

                  100

                  97

                  95

                  91

                  Производителност на труда (индекс)

                  100

                  99

                  94

                  89

                  Средни разходи за труд (индекс)

                  100

                  92

                  87

                  83

                  Източник: отговори на въпросника.

               (81)

               Заетостта в еквивалент на пълно работно време през разглеждания период е намаляла с 9 %, което е резултат от преструктурирането на промишлеността на Съюза. В същото време средната цена на труда също е намаляла със 17 %. Въпреки това, тъй като в същия период производството рязко е намаляло, както е показано в съображение 77, производителността на труда през разглеждания период е намаляла с 11 %.

         5.6.   Цена на производството и рентабилност

      Таблица 11

      Цена на производството и рентабилност

               2011 г.

               2012 г.

               2013 г.

               РПП

                  Производствени разходи (индекс)

                  100

                  101

                  95

                  100

                  Рентабилност (индекс)

                  100

                  – 78

                  79

                  62

                  Източник: отговори на въпросника.

               (82)

               През разглеждания период, с изключение на 2012 г., промишлеността на Съюза е успяла да постигне рентабилност, макар и далеч под целевата печалба от 5 %. Освен това тенденцията продължава да е към спад.

               (83)

               Спадът в рентабилността се дължи основно на намаляването на продажните цени. Въпреки много слабото използване на капацитета средните производствени разходи по време на РПП не са нараснали спрямо равнището от 2011 г., което се дължи основно на спада в разходите за труд след усилията за преструктуриране на производителите от Съюза.

         5.7.   Инвестиции, възвръщаемост на инвестициите и паричен поток

      Таблица 12

      Инвестиции, възвръщаемост на инвестициите и паричен поток

               2011 г.

               2012 г.

               2013 г.

               РПП

                  Годишни инвестиции (индекс)

                  100

                  343

                  260

                  286

                  Възвръщаемост на инвестициите (индекс)

                  100

                  – 17

                  74

                  88

                  Паричен поток (индекс)

                  100

                  82

                  145

                  57

               (84)

               Разследването показа, че през разглеждания период промишлеността на Съюза е успяла да запази относително високо ниво на инвестиции с висока възвръщаемост (с изключение на 2012 г., когато са били на загуба). Също така промишлеността на Съюза е успяла да поддържа положителни парични потоци през целия разглеждан период, въпреки че през РПП те са спаднали с 43 % в сравнение с равнището от 2011 г. Промишлеността на Съюза не е посочвала да е изпитвала затруднения при привличането на капитал през разглеждания период.

         5.8.   Размер на дъмпинга и възстановяване от предишен дъмпинг

               (85)

               Както е посочено в съображение 49, въз основа на най-добрите налични факти при разследването се установи, че през РПП е съществувал дъмпинг от 49 %.

               (86)

               Като се има предвид дъмпинговият внос от КНР, както и продължаващите и сега практики на заобикаляне на мерките и неутрализиране на ефекта от тях, може да се заключи, че през разглеждания период промишлеността на Съюза не се е възстановила напълно от въздействието на предишния дъмпинг, макар че известно влошаване на някои показатели за вредата, като например обема на продажбите и производството не може да се отдаде на вноса от засегнатата държава поради ниското си равнище през този период, а се дължи по-скоро на спада в потреблението.

         5.9.   Експортна дейност на промишлеността на Съюза

               (87)

               През разглеждания период промишлеността на Съюза е изнасяла само незначителни обеми, поради което се заключава, че износът не е оказал въздействие върху състоянието на промишлеността на Съюза.

         5.10.   Заключение относно състоянието на промишлеността на Съюза

               (88)

               Разследването показа, че продължаването на мерките от 2010 г. е позволило на промишлеността на Съюза да запази положителна рентабилност почти през целия разглеждан период. Независимо от това, постигнатата рентабилност е била много по-ниска от целевата печалба (5 %), но е позволила на промишлеността на Съюза да реализира някои инвестиции и да поддържа относително голям пазарен дял.

               (89)

               От другите показатели за вреда е видно, че икономическото състояние на промишлеността на Съюза е затруднено поради глобалната конкуренция и спада в потреблението. Промишлеността на Съюза реагира на тези две предизвикателства, като преструктурира заетостта и инвестира в модернизацията на продукта.

               (90)

               Поради това се заключава, че промишлеността на Съюза не е понесла съществена вреда през разследвания период в рамките на преразглеждането.

         6.   Вероятност от повторно възникване на вредата

               (91)

               Промишлеността на Съюза е преструктурирала дейностите си и антидъмпинговите мерки са оказали положително въздействие. Същевременно, макар тези мерки да са били наложени за първи път през 1997 г., те са били напълно ефективни само когато са били компенсирани практиките за неутрализиране на ефекта от мерките и заобикалянето им.

               (92)

               Именно в този контекст в съответствие с член 11, параграф 2 от основния регламент се анализира вероятността за повторно възникване на вредата, ако се допусне срокът на действие на мерките да изтече.

               (93)

               Тъй като никой от китайските производители износители не оказа съдействие при разследването, в съответствие с член 18 от основния регламент констатациите по отношение на КНР трябваше да бъдат основани на най-добрите налични факти, и по-специално на тези в искането за преразглеждане с оглед на изтичане на срока на действие на мерките.

               (94)

               Както вече бе посочено в съображения 50 и 63, китайските износители продължават своите дъмпингови практики и съществува вероятност от продължаване на дъмпинга.

               (95)

               Освен това, както беше обяснено в съображение 59, китайските износители не са загубили интерес към пазара на Съюза, както беше видно по-специално от миналите практики за заобикаляне на мерките и неутрализиране на ефекта от тях.

               (96)

               Както е заключено в съображения 53 и 61, китайските производители износители разполагат с огромен неизползван капацитет за производство на разглеждания продукт, а пазарът на Съюза е особено привлекателен за тях поради неговия мащаб и относително високото ниво на цените.

               (97)

               Освен това статистическите данни за вноса и обема на производството на производителите от Съюза също показват обща картина на западащ пазар. Типичен признак за свиване на пазара е интензивната конкуренция за оставащия обем. Има голяма вероятност настоящият свободен капацитет в КНР да доведе до рязко нарастване на дъмпинговия внос на ниски цени, ако се допусне срокът на действие на мерките да изтече.

               (98)

               Всички тези фактори, взети заедно, показват, че КНР би могла бързо да изнесе големи количества от разглеждания продукт на дъмпингови цени за пазара на Съюза, без дори да е необходимо да пренасочва своите продажби от други пазари, ако се допусне срокът на действие на мерките да изтече. Ако това се случи, промишлеността на Съюза ще понесе незабавен спад на своите продажби и продажни цени, което от своя страна ще се отрази на вече заниженото използване на капацитета и ниската рентабилност. Ако тези показатели за вредата се влошат, състоянието на промишлеността на Съюза бързо ще се промени от възстановяване към влошаване и вероятно ще бъде нанесена съществена вреда.

         Д.   ИНТЕРЕС НА СЪЮЗА

   1.   Въведение

               (99)

               В съответствие с член 21 от основния регламент бе проучено дали запазването на мерките би било в противоречие с интереса на Съюза като цяло. Определянето на интереса на Съюза се извърши въз основа на оценка на интересите на различните съответни субекти, а именно промишлеността от Съюза, вносителите и ползвателите.

         2.   Интерес на промишлеността на Съюза

               (100)

               Както е обяснено в съображение 90, мерките са дали възможност на промишлеността на Съюза да консолидира своята позиция и да започне преструктуриране. В същото време в съображение 98 бе направено заключението, че състоянието на промишлеността на Съюза вероятно ще се влоши значително, ако се допусне срокът на действие на антидъмпинговите мерки по отношение на КНР да изтече. Поради това може да се направи заключението, че продължаването на действието на мерките по отношение на КНР би било в интерес на промишлеността на Съюза.

         3.   Интерес на вносителите и ползвателите

               (101)

               Всички известни вносители и ползватели бяха информирани за започването на преразглеждането. Въпреки това Комисията не получи никакво съдействие от страна на несвързани ползватели и много ограничено съдействие от несвързани вносители, по-точно само от едно дружество, което внася от КНР.

               (102)

               Оказалият съдействие вносител принципно не е против запазването на мерките. Действително, вносът от КНР е бил незначителен по време на РПП и неговите данни за вноса показват, че поради действащите мерки той вече е сменил доставчиците си. Следователно запазването на мерките няма да има въздействие върху неговото състояние.

         4.   Заключение

               (103)

               Предвид аспектите, анализирани в съображения 100 — 102, както и факта, че настоящият внос от КНР възлиза на около 2 % от потреблението на Съюза, няма основания да се смята, че запазването на мерките би било срещу интереса на Съюза. Поради това се стигна до заключението, че няма наложителни причини, свързани с интереса на Съюза, антидъмпинговите мерки по отношение на КНР да не бъдат запазени.

         Е.   РАЗГЛАСЯВАНЕ И АНТИДЪМПИНГОВИ МЕРКИ

               (104)

               Всички съдействащи заинтересовани страни бяха информирани за основните факти и съображения, въз основа на които се счита за целесъобразно действащите антидъмпингови мита върху вноса на МПХ от КНР да бъдат запазени. На заинтересованите страни бе дадена възможност да представят коментари след това разгласяване. Такива коментари не бяха получени.

               (105)

               От гореизложеното следва, че съгласно предвиденото в член 11, параграф 2 от основния регламент антидъмпинговите мерки, приложими към вноса на МПХ с произход от КНР, следва да бъдат запазени.

               (106)

               Вследствие на това разширяването на обхвата на мярката по отношение на разглеждания продукт с произход от КНР, така че да обхване вноса и от Виетнам (22) и Лаоската народнодемократична република (23), независимо дали е деклариран с произход от Виетнам или Лаоската народнодемократична република, следва също да бъде запазено.

               (107)

               Комитетът, създаден съгласно член 15, параграф 1 от основния регламент, не представи становище,

         ПРИЕ НАСТОЯЩИЯ РЕГЛАМЕНТ:
   Член 1
   1.   Налага се окончателно антидъмпингово мито върху вноса на определени механизми за подвързване с халки, които понастоящем се класират в код по КН ex 8305 10 00, с произход от Китайската народна република.
   2.   За целите на настоящия член механизмите за подвързване с халки се състоят от два листа стоманена ламарина или тел с фиксирани за тях най-малко четири полухалки, изработени от стоманена тел, които са закрепени заедно с помощта на стоманен капак. Те могат да бъдат отворени или чрез разтваряне на полухалките, или посредством малък стоманен спусъков механизъм, закрепен за механизма за подвързване с халки.
   3.   Ставката на окончателното антидъмпингово мито, приложимо към нетната цена франко граница на Общността преди обмитяване, е следната:

               а)

               за механизми със 17 и 23 халки (кодове по ТАРИК 8305100021, 8305100023, 8305100029 и 8305100035) ставката на митото е равна на разликата между минималната вносна цена от 325 EUR за 1 000 бройки и нетната цена франко граница на Общността преди обмитяване;

               б)

               за механизми, различни от тези със 17 или 23 халки (кодове по ТАРИК 8305100011, 8305100013, 8305100019 и 8305100034)

                           Митническа ставка

                           Допълнителен код по ТАРИК

                           Китайска народна република

                                       —

                                       World Wide Stationery Mfg, Хонконг, Китайска народна република

                           51,2 %

                           8934

                                       —

                                       всички други дружества

                           78,8 %

                           8900

         Член 2
   Освен когато е предвидено друго, се прилагат действащите разпоредби относно митата.
   Член 3
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 май 2016 година.

            За Комисията

            Председател

         Jean-Claude JUNCKER

      (1)  ОВ L 343, 22.12.2009 г., стр. 51.

      (2)  Регламент (ЕО) № 119/97 на Съвета от 20 януари 1997 г. за налагане на окончателни антидъмпингови мита върху вноса на някои механизми за подвързване с халки с произход от Малайзия и Китайската народна република и за окончателно събиране на наложените временни мита (ОВ L 22, 24.1.1997 г., стр. 1).

      (3)  Регламент (ЕО) № 2100/2000 на Съвета от 29 септември 2000 г. за изменение на Регламент (ЕО) № 119/97 за налагане на окончателно антидъмпингово мито върху вноса на механизми за подвързване с халки с произход от Китайската народна република (ОВ L 250, 5.10.2000 г., стр. 1).

      (4)  Регламент (ЕО) № 1208/2004 на Съвета от 28 юни 2004 г. за разширяване обхвата на действие на наложените посредством Регламент (ЕО) № 119/97 окончателни антидъмпингови мерки върху вноса на някои механизми за подвързване с халки с произход от Китайската народна република и върху вноса на същия продукт чрез консигнация от Социалистическа република Виетнам (ОВ L 232, 1.7.2004 г., стр. 1).

      (5)  Известие за започване на преразглеждане с оглед на изтичане на срока на действие на антидъмпинговите мерки, приложими към вноса на някои механизми за подвързване с халки с произход от Китайската народна република (ОВ C 21, 24.1.2002 г., стр. 25).

      (6)  Регламент (ЕО) № 2074/2004 на Съвета от 29 ноември 2004 г. за налагане на окончателно антидъмпингово мито върху вноса на някои механизми за подвързване с халки с произход от Китайската народна република (ОВ L 359, 4.12.2004 г., стр. 11).

      (7)  Регламент (ЕО) № 33/2006 на Съвета от 9 януари 2006 г. за разширяване обхвата на окончателното антидъмпингово мито, наложено с Регламент (ЕО) № 2074/2004 върху вноса на някои видове механизми за подвързване с халки, с произход от Китайската народна република, с цел да включи и вноса на същия продукт от Лаоската народнодемократична република (ОВ L 7, 12.1.2006 г., стр. 1).

      (8)  Регламент (ЕО) № 818/2008 на Съвета от 13 август 2008 г. за изменение на Регламент (ЕО) № 2074/2004 за налагане на окончателно антидъмпингово мито върху вноса на механизми за подвързване с халки с произход от Китайската народна република и за прекратяване на разследването относно възможно заобикаляне на антидъмпинговите мерки, наложени с посочения регламент, чрез внос на определени механизми за подвързване с халки, изпращани от Тайланд, без значение дали са с деклариран произход от Тайланд или не (ОВ L 221, 19.8.2008 г., стр. 1).

      (9)  Регламент за изпълнение (ЕС) № 157/2010 на Съвета от 22 февруари 2010 г. за налагане на окончателно антидъмпингово мито върху вноса на определени механизми за подвързване с халки с произход от Китайската народна република след преразглеждане с оглед изтичане на срока на действие съгласно член 11, параграф 2 от Регламент (ЕО) № 384/96 (ОВ L 49, 26.2.2010 г., стр. 1).

      (10)  Регламент за изпълнение (ЕС) № 792/2011 на Съвета от 5 август 2011 г. за налагане на окончателно антидъмпингово мито и за окончателно събиране на временното мито, наложено върху вноса на някои механизми за подвързване с халки с произход от Тайланд (ОВ L 204, 9.8.2011 г., стр. 11).

      (11)  Известие за предстоящото изтичане на срока на действие на някои антидъмпингови мерки (ОВ C 164, 29.5.2014 г., стр. 21).

      (12)  С оглед на факта, че има само двама производители от Съюза, точната цифра не се оповестява.

      (13)  Известие за започване на преразглеждане с оглед на изтичане на срока на действие на антидъмпинговите мерки, приложими към вноса на някои механизми за подвързване с халки с произход от Китайската народна република, чийто обхват е разширен до Виетнам и Лаоската народнодемократична република (ОВ C 67, 25.2.2015 г., стр. 15).

      (14)  Вж. по-конкретно съображения 28, 29 и 38 от Регламент за изпълнение (ЕС) № 157/2010 на Съвета от 22 февруари 2010 г. за налагане на окончателно антидъмпингово мито върху вноса на определени механизми за подвързване с халки с произход от Китайската народна република след провеждане на преразглеждане с оглед на изтичане на срока на действие в съответствие с член 11, параграф 2 от Регламент (ЕО) № 384/96 (ОВ L 49, 26.2.2010 г., стр. 1).

      (15)  Вж. съображение 38 от Регламент за изпълнение (ЕС) № 157/2010 на Съвета от 22 февруари 2010 г. за налагане на окончателно антидъмпингово мито върху вноса на някои механизми за подвързване с халки с произход от Китайската народна република след преразглеждане с оглед изтичане на срока на действие съгласно член 11, параграф 2 от Регламент (ЕО) № 384/96 (ОВ L 49, 26.2.2010 г., стр. 1).

      (16)  Цените в САЩ са по-високи, тъй като продуктите са различни. По-голямата част от износа се състои от 3 пръстена със спусъков механизъм.

      (17)  Както е посочено в съображения 3 и 5 по-горе.

      (18)  Както е посочено в съображение 2 по-горе.

      (19)  Представени са само интервали от стойности, за да се запази поверителността на данните за двамата производители от Съюза.

      (20)  Вносът от Камбоджа е започнал през 2013 г.

      (21)  Вносът от Камбоджа е започнал през 2013 г.

      (22)  Регламент (ЕО) № 1208/2004.

      (23)  Регламент (ЕО) № 33/2006.


title: Регламент за изпълнение (ЕС) 2016/660 на Комисията от 27 април 2016 година за установяване на стандартни стойности при внос с цел определяне на входната цена на някои плодове и зеленчуци

text:
               28.4.2016

               BG

               Официален вестник на Европейския съюз

               L 114/12

         РЕГЛАМЕНТ ЗА ИЗПЪЛНЕНИЕ (ЕС) 2016/660 НА КОМИСИЯТА
   от 27 април 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 април 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  268,0

                  MA

                  85,8

                  ZZ

                  176,9

                  0707 00 05

                  MA

                  83,0

                  TR

                  118,9

                  ZZ

                  101,0

                  0709 93 10

                  MA

                  95,4

                  TR

                  127,5

                  ZZ

                  111,5

                  0805 10 20

                  AR

                  115,8

                  EG

                  47,1

                  IL

                  85,1

                  MA

                  58,1

                  TR

                  39,9

                  ZZ

                  69,2

                  0808 10 80

                  AR

                  123,2

                  BR

                  100,4

                  CL

                  112,7

                  CN

                  73,3

                  NZ

                  147,2

                  US

                  199,1

                  ZA

                  94,3

                  ZZ

                  121,5

                  0808 30 90

                  AR

                  122,3

                  CL

                  93,3

                  CN

                  62,0

                  ZA

                  111,8

                  ZZ

                  97,4

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 1144/2011 на Комисията от 10 ноември 2011 година за определяне на фиксирани стойности при внос за определяне на входната цена на някои плодове и зеленчуци

text:
               11.11.2011

               BG

               Официален вестник на Европейския съюз

               L 293/31

         РЕГЛАМЕНТ ЗА ИЗПЪЛНЕНИЕ (ЕС) № 1144/2011 НА КОМИСИЯТА
   от 10 ноември 2011 година
   за определяне на фиксирани стойности при внос за определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:
   в изпълнение на резултатите от Уругвайския кръг от многостранни търговски преговори Регламент за изпълнение (ЕС) № 543/2011 посочва критериите за определяне от страна на Комисията на фиксирани стойности при внос от трети страни за продуктите и периодите, посочени в приложение XVI, част A към същия регламент,
   ПРИЕ НАСТОЯЩИЯ РЕГЛАМЕНТ:
   Член 1
   Фиксираните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила на 11 ноември 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 10 ноември 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Фиксирани стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Кодове на трети страни (1)

                  Фиксирана вносна стойност

                  0702 00 00

                  AL

                  64,0

                  MA

                  48,1

                  TR

                  85,0

                  ZZ

                  65,7

                  0707 00 05

                  AL

                  64,0

                  EG

                  161,4

                  TR

                  133,7

                  ZZ

                  119,7

                  0709 90 70

                  AR

                  61,1

                  MA

                  72,3

                  TR

                  146,9

                  ZZ

                  93,4

                  0805 20 10

                  MA

                  80,2

                  ZA

                  103,8

                  ZZ

                  92,0

                  0805 20 30, 0805 20 50, 0805 20 70, 0805 20 90

                  HR

                  29,1

                  IL

                  78,0

                  MA

                  79,7

                  TR

                  83,5

                  UY

                  54,6

                  ZZ

                  65,0

                  0805 50 10

                  AR

                  58,5

                  BO

                  59,5

                  TR

                  58,2

                  ZA

                  40,1

                  ZZ

                  54,1

                  0806 10 10

                  BR

                  230,0

                  CL

                  73,3

                  EC

                  65,7

                  LB

                  269,8

                  TR

                  145,4

                  US

                  254,8

                  ZA

                  80,8

                  ZZ

                  160,0

                  0808 10 80

                  CA

                  145,0

                  CL

                  90,0

                  CN

                  67,2

                  MK

                  41,0

                  ZA

                  175,5

                  ZZ

                  103,7

                  0808 20 50

                  CN

                  50,3

                  TR

                  133,1

                  ZZ

                  91,7

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


title: Регламент за изпълнение (ЕС) 2015/1731 на Комисията от 28 септември 2015 година за одобряване на медетомидин като активно вещество за използване в биоциди за продуктов тип 21 (Текст от значение за ЕИП)

text:
               29.9.2015

               BG

               Официален вестник на Европейския съюз

               L 252/33

         РЕГЛАМЕНТ ЗА ИЗПЪЛНЕНИЕ (ЕС) 2015/1731 НА КОМИСИЯТА
   от 28 септември 2015 година
   за одобряване на медетомидин като активно вещество за използване в биоциди за продуктов тип 21
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 90, параграф 2 от него,
   като има предвид, че:

               (1)

               На 27 април 2009 г. Обединеното кралство получи заявление, подадено в съответствие с член 11, параграф 1 от Директива 98/8/ЕО на Европейския парламент и на Съвета (2), за включване в приложение I към нея на активното вещество медетомидин за използване в продуктов тип 21 — Продукти против замърсяване, определен в приложение V към същата директива, който съответства на продуктов тип 21, определен в приложение V към Регламент (ЕС) № 528/2012.

               (2)

               Към 14 май 2000 г. медетомидин не е присъствал на пазара като активно вещество, включено в биоцид.

               (3)

               На 12 март 2014 г., в съответствие с член 8, параграф 1 от Регламент (ЕС) № 528/2012, Обединеното кралство представи на Европейската агенция по химикали доклад за оценка, придружен от препоръки.

               (4)

               На 3 февруари 2015 г. Комитетът по биоцидите изготви становището на Европейската агенция по химикали, като взе предвид заключенията на оценяващия компетентен орган.

               (5)

               Съгласно това становище може да се очаква, че биоцидите, използвани за продуктов тип 21 и съдържащи медетомидин, отговарят на изискванията, определени в член 19, параграф 1, буква б) от Регламент (ЕС) № 528/2012, в случай че са спазени определени условия по отношение на използването им.

               (6)

               Поради това е целесъобразно медетомидин да бъде одобрен за използване в биоциди за продуктов тип 21 при спазване на определени спецификации и условия.

               (7)

               В становището също така се достига до заключението, че характеристиките на веществото медетомидин го правят много устойчиво (vP) и токсично (Т) в съответствие с критериите, посочени в приложение XIII към Регламент (ЕО) № 1907/2006 на Европейския парламент и на Съвета (3). Освен това в становището се заключава, че това активно вещество съдържа значителен процент неактивни изомери или онечиствания.

               (8)

               Медетомидин отговаря на условията, посочени в член 10, параграф 1, букви г) и е) от Регламент (ЕС) № 528/2012, и поради това следва да се смята за кандидат за замяна.

               (9)

               Съгласно член 10, параграф 4 от Регламент (ЕС) № 528/2012 одобряването на дадено активно вещество, което се смята за кандидат за замяна, следва да се издава за срок, който не надвишава 7 години.

               (10)

               Тъй като медетомидин отговаря на критериите за много устойчиво (vP) вещество в съответствие с приложение XIII към Регламент (ЕО) № 1907/2006, следва изделията, третирани с медетомидин или съдържащи медетомидин, да бъдат етикетирани по подходящ начин при пускането им на пазара.

               (11)

               Мерките, предвидени в настоящия регламент, са в съответствие със становището на Постоянния комитет по биоцидите,

         ПРИЕ НАСТОЯЩИЯ РЕГЛАМЕНТ:
   Член 1
   Медетомидин се одобрява като активно вещество за използване в биоциди за продуктов тип 21 при спазване на спецификациите и условията, посочени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 септември 2015 година.

            За Комисията

            Председател

         Jean-Claude JUNCKER

      (1)  ОВ L 167, 27.6.2012 г., стр. 1.

      (2)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).

      (3)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).

      ПРИЛОЖЕНИЕ

                  Общоприето наименование

                  Наименование по IUPAC
                  Идентификационни номера

                  Минимална степен на чистота на активното вещество (1)

                  Дата на одобрението

                  Дата на изтичане на одобрението

                  Продуктов тип

                  Специални условия

                  Медетомидин

                  Наименование по IUPAC:
                  (RS)-4-[1-(2,3-диметилфенил)етил]-1H-имидазол
                  ЕО №: не е наличен
                  CAS №: 86347-14-0

                  99,5 % тегловни.
                  Медетомидин се произвежда като рацемична смес от R и S енантиомери: дексмедетомидин и левомедетомидин.

                  1 януари 2016 г.

                  31 декември 2022 г.

                  21

                  Медетомидин се смята за вещество — кандидат за замяна, в съответствие с член 10, параграф 1, букви г) и е) от Регламент (ЕС) № 528/2012.
                  В оценката на продукта трябва да се обръща особено внимание на експозициите, рисковете и ефикасността, свързани с всякакви видове употреба, обхванати от заявление за издаване на разрешение, но неразгледани в оценката на риска на активното вещество на равнището на Съюза.
                  Разрешенията за биоциди се предоставят при следните условия:

                              1)

                              За промишлените или професионалните потребители трябва да бъдат въведени процедури за безопасна работа и подходящи организационни мерки. Продуктите трябва да се използват с подходящи лични предпазни средства, когато експозицията не може да бъде намалена до приемливо равнище по друг начин.

                              2)

                              Лицата, предлагащи на пазара продукти, съдържащи медетомидин, предназначени за непрофесионални ползватели, следят за това продуктите да бъдат доставяни с подходящи ръкавици. На етикетите и в указанията за употреба (при наличие на такива указания) се посочва дали е необходимо да се използват други лични предпазни средства.

                              3)

                              На етикетите и в указанията за употреба (при наличие на такива указания) се посочва, че до пълното изсъхване на обработените повърхности те трябва да са извън досега на деца.

                              4)

                              На етикетите и на информационните листове за безопасност на разрешените продукти (при наличие на такива информационни листове) се посочва, че дейностите по прилагане, поддръжка и ремонт трябва да се извършват в обособена зона върху непропусклива твърда основа с предпазен насип или върху почва, покрита с непропусклив материал, за да се предотвратят директните изпускания и да се сведат до минимум емисиите в околната среда, и че всички изпускания или отпадъци, съдържащи медетомидин, трябва да бъдат събирани за повторна употреба или обезвреждане.

                              5)

                              За продукти, които могат да доведат до наличието на остатъчни вещества в храни или фуражи, се проверява необходимостта от определяне на нови или изменяне на съществуващите максимално допустими граници на остатъчните вещества (МДГОВ) в съответствие с Регламент (ЕО) № 470/2009 на Европейския парламент и на Съвета (2) или с Регламент (ЕО) № 396/2005 на Европейския парламент и на Съвета (3), като се предприемат всички подходящи мерки за ограничаване на риска, за да се гарантира, че приложимите МДГОВ няма да бъдат превишени.

                        Пускането на пазара на третирани изделия се осъществява при следното условие:
                  Лицето, отговарящо за пускането на пазара на третирано изделие, третирано с медетомидин или съдържащо медетомидин, следи на етикета на третираното изделие да е предоставена информацията, посочена в член 58, параграф 3, втора алинея от Регламент (ЕС) № 528/2012.

         (1)  Посочената в тази графа чистота е минималната степен на чистота на активното вещество, използвано за оценката, извършена в съответствие с член 8, параграф 1 от Регламент (ЕС) № 528/2012. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.

         (2)  Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (ОВ L 152, 16.6.2009 г., стр. 11).

         (3)  Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (ОВ L 70, 16.3.2005 г., стр. 1).


title: Регламент за изпълнение (ЕС) № 267/2014 на Комисията от 14 март 2014 година за установяване на стандартни стойности при внос с цел определяне на входната цена на някои плодове и зеленчуци

text:
               15.3.2014

               BG

               Официален вестник на Европейския съюз

               L 76/34

      РЕГЛАМЕНТ ЗА ИЗПЪЛНЕНИЕ (ЕС) № 267/2014 НА КОМИСИЯТА

   от 14 март 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 14 март 2014 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  116,3

                  MA

                  73,6

                  TN

                  86,3

                  TR

                  100,8

                  ZZ

                  94,3

                  0707 00 05

                  EG

                  182,1

                  MA

                  182,1

                  TR

                  149,6

                  ZZ

                  171,3

                  0709 91 00

                  EG

                  45,1

                  ZZ

                  45,1

                  0709 93 10

                  MA

                  43,6

                  TR

                  84,3

                  ZZ

                  64,0

                  0805 10 20

                  EG

                  44,8

                  IL

                  68,0

                  MA

                  47,0

                  TN

                  52,1

                  TR

                  59,2

                  ZA

                  62,5

                  ZZ

                  55,6

                  0805 50 10

                  TR

                  74,1

                  ZZ

                  74,1

                  0808 10 80

                  AR

                  94,0

                  CL

                  130,2

                  CN

                  92,9

                  MK

                  33,9

                  US

                  192,4

                  ZZ

                  108,7

                  0808 30 90

                  AR

                  94,4

                  CL

                  123,2

                  TR

                  158,2

                  US

                  211,0

                  ZA

                  97,4

                  ZZ

                  136,8

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.